Vytenis Andriukaitis

Vytenis Povilas Andriukaitis (g. 1951 m. rugpjūčio 9 d. Kiusiure, Jakutijoje) – gydytojas, istorikas, Lietuvos politinis bei visuomenės veikėjas, Lietuvos nepriklausomos valstybės atstatymo akto signataras. Europos Sąjungos komisaras, atsakingas už sveikatą ir maisto saugą (nuo 2014 m. lapkričio 1 d. iki 2019 m. lapkričio 30 d.).

2020 m. kovo mėn. tapo Pasaulio sveikatos organizacijos specialiuoju pasiuntiniu Europos regionui.Vytenis Povilas Andriukaitis. Visuotinė lietuvių enciklopedija. Nuoroda tikrinta 2024-05-28.

Nuo 2024 m. išrinktas į Europos parlamentą. Nuo liepos 16 d. startavus naujai 2024-2029 m. kadencijai pasirinkto veiklos  sritis: yra narys: Aplinkos, visuomenės sveikatos ir maisto saugos komitetas (ENVI), koordinatorius nuo SDPA grupės,Visuomenės sveikatos pakomitetis (SANT), Delegacija ryšiams su Baltarusija, Delegacija ES ir Armėnijos parlamentiniame partnerystės komitete, ES ir Azerbaidžano parlamentinio bendradarbiavimo komitete, ES ir Sakartvelo parlamentiniame asociacijos komitete, Delegacija ryšiams su Centrinės Azijos šalimis. Pavaduojantis narys: Konstitucinių reikalų komitetas.

 Biografija 

1958 m. su tėvais (ištremti 1941 m.) grįžo į Lietuvą. 1969 m. aukso medaliu baigė Kauno 24-ąją vidurinę mokyklą, 1969–1975 m. mokėsi Kauno medicinos institute. 1984 m. su pagyrimu baigė Vilniaus universiteto istorijos fakultetą.

1975–1985 m. dirbo chirurgu Kauno, Ignalinos ligoninėse, o 1985–1990 m. kardiochirurgu Vilniaus universitetinėje Santariškių ligoninėje. 2004–2008 m. – Socialinių ir ekonominių tyrimų instituto direktorius.

 Politinė veikla 

1975–1982 m. dalyvavo V. Kutorgos organizuoto A. Strazdelio nelegalaus savišvietos universiteto veikloje, todėl 1976 m. tardytas KGB, paskirta bausmė – 3 m. priverstinė registracija Ignalinoje.
1989 m. – Lietuvos Socialdemokratų Partijos veiklos atkūrimo iniciatyvinės grupės narys. 1989–1995 m. ir 1997–1999 m. – LSDP pirmininko pavaduotojas, LSDP frakcijos Seime seniūno pavaduotojas.
1999 m. gegužės 29 d. – 2001 m. sausio 27 d. – LSDP pirmininkas.
Nuo 2001 m. sausio 27 d. – LSDP pirmasis pirmininko pavaduotojas. LSDP prezidiumo, LSDP valdybos ir LSDP tarybos narys, LSDP Europos ir užsienio reikalų komiteto pirmininkas.

1990–1992 m. LR Aukščiausios tarybos deputatas.
2000–2001 m. Vilniaus miesto savivaldybės tarybos narys.
1992–1996 m., 1996–2000 m., 2000–2004 m. ir 2008–2012 m. Lietuvos Respublikos Seimo narys, tris kartus išrinktas toje pačioje Žirmūnų apygardoje.
2001–2004 m. – Seimo pirmininko pavaduotojas, Europos komiteto pirmininkas, Lietuvos delegacijos Europos konvente vadovas.
2008–2012 m. Lietuvos socialdemokratų partijos frakcijos narys, Užsienio reikalų komiteto narys.
2004 m. apkaltintas korupcija, atsistatydino iš visų valstybinių ir partinių pareigų. Nesurinkusi pakankamai įrodymų Prokuratūra bylą nutraukė.Buvęs parlamentaras meta pirštinę generaliniam prokurorui. Kauno diena. Nuoroda tikrinta 2024-05-28.

2012–2014 m. užėmė sveikatos apsaugos ministro postą.

1997 m. gruodžio 21 d. kandidatavo Lietuvos Respublikos Prezidento rinkimuose (surinko 5,72 % balsų), 2002 m. gruodžio 22 d. (surinko 7,3 % balsų), į antrą turą nepateko.

Kontroversijos
2026 m. sausį Edmundo Jakilaičio tinklalaidėje „Politika.lt“ už šnipinėjimą Rusijai bei sovietų nusikaltimų neigimą nuteistą Algirdą Paleckį pavadino „politiniu kaliniu“. Pasisakymas sulaukė plačios kritikos iš valdančiosios LSDP bei opozicijos atstovų. Nepaisant kilusio pasipiktinimo, V. Andriukaitis vėliau savo žodžių neišsižadėjo.Andriukaitis neišsižada savo žodžių dėl Paleckio. DELFI. 2026-01-16.

 Apdovanojimai 
 1996 m. – 1991 m. sausio 13-osios atminimo medalis.
 2000 m. – 10 metų jubiliejaus proga Lietuvos Nepriklausomybės medalis.
 2002 m. – Baltijos Asamblėjos medalis palaikant Baltijos valstybių vienybę ir bendradarbiavimą.
 2003 m. – Portugalijos Respublikos Orden do Merito Gra-Cruz.
 2004 m. – Lietuvos didžiojo kunigaikščio Gedimino ordinas Komandoro Kryžius.
 2004 m. – Lietuvos stojimo į Europos Sąjungą proga atminimo medalis.
 2004 m. – Lietuvos stojimo į NATO proga atminimo statulėlė „Gražina“.
 2004 m. – Lietuvos teisės universiteto garbės narys.
 2005 m. – apdovanojimas už nuopelnus medicinai kaip vieno iš iniciatorių, kuriant Lietuvos nacionalinę sveikatos koncepciją ir Lietuvos sveikatos sistemos teisinį pagrindą.
 2010 m. – apdovanojimas Nepriklausomybės atkūrimo 20-mečio medaliu.

 Išnašos 

 Nuorodos 
 Oficialus politiko puslapis 
 www.elections2014.eu 

|-

|-

|-

Kategorija:Kovo 11 akto signatarai
Kategorija:Lietuvos chirurgai
Kategorija:Lietuvos sveikatos apsaugos ministrai
Kategorija:ES komisarai nuo Lietuvos
Kategorija:Kandidatai į LR prezidentus